	ROMÂNIA

JUDEŢUL TIMIŞ                                                                                   
MUNICIPIUL TIMIŞOARA                                                                                                            
DIRECŢIA COMUNICARE
SC 2015 – 029643/10.11.2015
	     APROBAT

      PRIMAR,

       NICOLAE ROBU
	



REFERAT

pentru aprobarea Regulamentului privind regimul finanţărilor nerambursabile alocate de la bugetul local  pentru activităţi nonprofit culturale şi de tineret de interes local


             Legea nr. 350 din 2 decembrie 2005 stabileşte regimul finanţărilor nerambursabile din fondurile publice alocate pentru activităţi nonprofit de interes general, stabileşte principiile, cadrul general şi procedura pentru atribuirea contractelor de finanţare nerambursabilă din fonduri publice, precum şi căile de atac ale actului sau deciziei autorităţilor finanţatoare care aplică procedura de atribuire a contractelor de finanţare.

 Prin HCL nr. 535/31.10.2014 a fost aprobată Strategia culturală a municipiului Timişoara pentru perioada 2014-2024, ale cărei axe prioritare, direcţii strategice, obiective şi măsuri trebuie să se regăsească în acţiunile şi manifestările culturale precum şi de tineret pentru următorii zece ani. 
Pentru a promova identitatea oraşului este necesară organizarea de acţiuni, evenimente culturale şi festivaluri care sunt instrumente de comunicare foarte puternice şi părţi esenţiale ale strategiei de marketing urban.

Prin HCL nr. 574/27.11.2014 privind aprobarea Strategiei de tineret a municipiului Timişoara pentru perioada 2014-2020 a fost aprobată Strategia de tineret, ale cărei axe prioritare, direcţii strategice, obiective şi măsuri trebuie să se regăsească în acţiunile şi manifestările de tineret precum şi culturale pentru următorii şase ani.

Prin strategia pentru tineret Primăria Municipiului Timişoara se raportează la activitatea tinerilor la nivel local. Miza strategiei pentru tineret a municipiului Timişoara pentru perioada 2014-2020 este reprezentată de dezvoltarea pe termen lung a oraşului prin intermediul activităţii tinerilor inclusiv în contextul cooperării cu alte oraşe din ţară, din regiune şi din străinătate. 

Având in vedere necesitatea promovării municipiului Timişoara prin proiecte şi programe culturale şi de tineret  precum şi obligativitatea respectării cadrului legislativ al finanţărilor  nerambursabile şi ţinând cont de misiunea de control tematic ’’Controlul fondurilor alocate din bugetele locale pentru activităţi nonprofit de interes general (asociaţii şi fundaţii)” desfăşurată in anul 2015 de către Camera de Conturi Timiş şi de recomandările şi măsurile dispuse de aceasta
P R O P U N E M :

emiterea unei hotărâri de Consiliu Local pentru aprobarea Regulamentului privind regimul finanţărilor nerambursabile alocate de la bugetul local  pentru activităţi nonprofit culturale şi de tineret de interes local, conform Anexei care va face parte din hotărâre.

